Niel Thiart het toe nie by sy mikpunt om 334 km in 48 uur te hardloop uitgekom nie. Hy was wel nog aan die einde van die 48 uur op sy voete wat opsigself 'n prestasie is. Boonop het hy in sy poging verder bewusmaking vir outisme gekweek. Dit klink of hy nog baie planne het om sy deel vir mense met outisme te doen. Sterkte aan jou, Niel.
Ratings Afrika het weer Midvaal as die beste munisipaliteit in Gauteng aangewys. Emfuleni het die swakste gevaar. Die gemiddelde punt uit 100 in Gauteng is maar 31 en Ratings Afrika meen enige munisipaliteit wat minder as 40 aanteken is nie volhoubaar nie. Lees op bl. 14 watter ander bevindings hulle gemaak het en hoe Gauteng met die res van die land vergelyk.
Shaky Russell lewer Saterdag 'n vertoning van Elvis Presley se grootste treffers. Dit sal die eerste keer wees wat 'n Elvis Presley-produksie regstreeks gebeeldsend word. Metro-Beeld het twee kaartjies om vir hierdie vertoning weg te gee. Lees hier onder hoe om in te skryf.
Solidariteit se Helpende Hand het nog 'n groot skenking by die Douw Steyn-familietrust ontvang. Baie honger mense sal hierby baat vind.